MINISTERUL SĂNĂTĂȚII MINISTERUL MEDIULUI MINISTERUL DEZVOLTĂRII

APELOR ȘI PĂDURILOR LUCRĂRILOR PUBLICE ȘI

ADMINISTRAȚIEI

Nr........................................... Nr............................................ Nr..............................................

**ORDIN**

**pentru modificarea și completarea Ordinului ministrului sănătății, al ministrului mediului, apelor și pădurilor și al ministrului dezvoltării, lucrărilor publice și administrației nr. 2721/2551/27272022 privind aprobarea Cadrului general pentru planurile de siguranţă a apei, precum şi pentru stabilirea responsabilităţilor autorităţilor competente şi ale producătorilor şi/sau distribuitorilor de**

**apă privind întocmirea, evaluarea şi avizarea planurilor de siguranţă a apei**

Văzând referatul de aprobare nr. ................................al Direcției generale sănătate publică și programe de sănătate din cadrul Ministerului Sănătății,

Având în vedere dispozițiile art. 7 alin. (6) și art. 9 alin. (1) din Ordonanța Guvernului nr. 7/2023 privind calitatea apei destinată consumului uman, aprobată cu modificare prin Legea nr. 96/2024, coroborat cu art. 9 alin. (2) și art. 22 alin. (1) și (2) din Normele de supraveghere, monitorizare și inspecție sanitară a calității apei potabile aprobate prin Hotărârea Guvernului nr. 971/2023;

în temeiul prevederilor art.7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, ale prevederilor art. 13 alin.(4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare și ale prevederilor art. 12 alin. (6) din Hotărârea Guvernului nr. 477/2020 privind organizarea şi funcţionarea Ministerului Dezvoltării, Lucrărilor Publice şi Administraţiei, cu modificările şi completările ulterioare,

ministrul sănătăţii, ministrul mediului, apelor şi pădurilor şi ministrul dezvoltării, lucrărilor publice şi administraţiei emit următorul **ordin**:

Art. I Ordinul ministrului sănătății, al ministrului mediului, apelor și pădurilor și al ministrului dezvoltării, lucrărilor publice și administrației nr. 2721/2551/2727 privind aprobarea Cadrului general pentru planurile de siguranţă a apei, precum şi pentru stabilirea responsabilităţilor autorităţilor competente şi ale producătorilor şi/sau distribuitorilor de apă privind întocmirea, evaluarea şi avizarea planurilor de siguranţă a apei se modifică și se completează, după cum urmează:

1. La Articolul 3, litera c) se modifică și va avea următorul cuprins:

„c) identificarea pericolelor posibile pentru fiecare etapă a lanţului de aprovizionare cu apă de la captare până la punctul de conformitate stabilit potrivit art. 6 din Ordonanța Guvernului nr. 7/2023 privind calitatea apei destinată consumului uman, aprobată cu modificare prin Legea nr. 96/2024, şi a modului în care pericolele identificate ar putea afecta sistemul;”

1. La articolul 7 alineatul (5), litera b) se modifică și va avea următorul cuprins:

„b) evaluarea riscului pentru sănătatea populaţiei aprovizionate cu apă în cazul contaminării chimice, atunci când apar neconformităţi ale parametrilor, ţinând cont de gravitatea riscului de a furniza, până la instituirea măsurilor de remediere, o apă contaminată chimic la valori mai mari decât valorile stabilite în anexa nr. 1 la Ordonanța Guvernului nr. 7/2023, aprobată cu modificare prin Legea nr. 96/2024, în comparaţie cu gravitatea riscului de a întrerupe aprovizionarea cu apă sau de a utiliza surse alternative şi deciderea variantei cu riscul cel mai mic.”

1. La articolul 13 alineatul (2), litera b) se modifică și va avea următorul cuprins:

„b) descrierea detaliată a zonei de aprovizionare cu apă, de la sursă până la punctele de prelevare a probelor, aşa cum sunt prevăzute în art. 6 din Ordonanța Guvernului nr. 7/2023, aprobată cu modificare prin Legea nr. 96/2024, cu stabilirea punctelor critice în care ar putea surveni o deteriorare a calităţii apei;”

1. La articolul 17, punctul 2 literele b) și f) se modifică și vor avea următorul cuprins:

„b) auditează sistemul de aprovizionare cu apă prin monitorizarea de audit, supravegherea şi controlul monitorizării operaţionale şi inspecţie sanitară, conform prevederilor Ordonanței Guvernului nr. 7/2023, aprobată cu modificare prin Legea nr. 96/2024 şi a Hotărârii Guvernului nr. 971/2023 pentru aprobarea Normelor de supraveghere, monitorizare şi inspecţie sanitară a calităţii apei potabile;”

....

f) analizează şi avizează planurile de siguranţă a apei, din perspectiva evaluărilor riscurilor potrivit art. 9 și cap. III din anexa nr. 2 la Ordonanța Guvernului nr. 7/2023, aprobată cu modificare prin Legea nr. 96/2024;”.

1. La articolul 19, alineatul (5) se modifică și va avea următorul cuprins:

„(5) Planurile de siguranță a apei întocmite de către furnizorii de apă care distribuie cel puțin 1000 metri cubi de apă/zi sau aprovizionează cel puțin 5000 de locuitori sunt modificate și avizate de către direcțiile de sănătate publică județene, respectiv a municipiului București în cursul anului 2028 pe baza evaluării riscurilor din bazinele hidrografice realizate în conformitate cu art. 8 din Ordonanța Guvernului nr. 7/2023, aprobată cu modificare prin Legea nr. 96/2024, iar ulterior vor fi revizuite și reavizate din 6 în 6 ani sau ori de câte ori intervin modificări în sistemul de aprovizionare cu apă;”.

1. La articolul 19, după alineatul (5) se introduc două noi alineate, alin. (51) și alin. (52), cu următorul cuprins:

„(51) Furnizorii de apă care distribuie între 100 și 1000 de metri cubi/zi sau aprovizionează între 500 și 5000 de locuitori vor întocmi și vor supune avizării direcțiilor de sănătate publică județene și a municipiului București, în cursul anului 2028, planurile de siguranță a apei, întocmite pe baza evaluării riscurilor din bazinele hidrografice realizate în conformitate cu art. 8 din Ordonanța Guvernului nr. 7/2023. Ulterior, planurile de siguranță a apei vor fi revizuite si reavizate din 6 în 6 ani sau ori de câte ori intervin modificări în sistemul de aprovizionare cu apă.”

„(52) Planurile de siguranță a apei prevăzute la alin. (5) și (51) vor fi depuse spre avizare la direcțiile de sănătate publică județene și a municipiului București până la data de 31 august 2028. Direcțiile de sănătate publică județene și a municipiului București gestionează analiza și solicitarea revizuirii planurilor de siguranță a apei după caz, astfel încât, până la 31 decembrie 2028 să avizeze toate planurile de siguranță a apei.

1. În anexa nr. 5, punctul 2 de la partea introductivă se modifică și va avea următorul cuprins:

„2. Alegerea unei tehnologii de tratare eficientă și adecvată calității apei brute la sursă, astfel încât produșii de reacție secundari cu impact asupra sănătății omului să respecte valorile stabilite în Ordonanța nr. 7/2023 privind calitatea apei destinată consumului uman, aprobată cu modificare prin Legea nr. 96/2024.”

Art. II Prezentul ordin se publică în Monitorul Oficial al României, Partea I.

Ministrul sănătăţii, Ministrul mediului, apelor Ministrul dezvoltării, lucrărilor

și pădurilor publice și administrației

**Prof. Dr. Alexandru RAFILA Mircea FECHET Adrian-Ioan VEȘTEA**

**ORDIN**

**pentru modificarea și completarea Ordinului ministrului sănătății, al ministrului mediului, apelor și pădurilor și al ministrului dezvoltării, lucrărilor publice și administrației nr. 2721/2551/2727 privind aprobarea Cadrului general pentru planurile de siguranţă a apei, precum şi pentru stabilirea responsabilităţilor autorităţilor competente şi ale producătorilor şi/sau distribuitorilor de apă privind întocmirea, evaluarea şi avizarea planurilor de siguranţă a apei**

|  |  |  |  |
| --- | --- | --- | --- |
| **STRUCTURA** | **Data solicitării avizului** | **Data obținerii avizului** | **SEMNĂTURA**  **șefului structurii** |
| **STRUCTURĂ INIŢIATOARE:**  **Direcţia Generală Sănătate Publică şi Programe de Sănătate**  **Director General**  **Dr. Amalia ŞERBAN** |  |  |  |
| **STRUCTURI AVIZATOARE:** | | | |
| **Inspecția sanitară de stat**  **Director**  **Dr. Maria Mioara COMANA** |  |  |  |
| **Direcția Generală Juridică**  **Director general**  **Ionuț Sebastian IAVOR**  **Serviciul avizare acte normative**  **Dana Constanța EFTIMIE** |  |  |  |
| **SECRETAR DE STAT**  **Prof.univ. dr. Adriana PISTOL** |  |  |  |
| **SECRETAR GENERAL Adj.**  **Dănuț Cristian POPA** |  |  |  |

Persoana responsabilă de elaborarea proiectului: Oana Miron, consilier superior, tel: 0213072662, e-mail: [oana.miron@ms.ro](mailto:oana.miron@ms.ro)